Mette-Marit Tjessem Høiby ble født og vokste opp i Kristiansand. Faren Sven O. Høiby var lokalavisjournalist og arbeidet med reklame. Moren Marit Tjessem var bankfunksjonær. Da hun var elleve år ble hennes foreldre skilt, og Høiby ble boende hos sin mor. Familienavnet stammer fra husmannsplassen Høibyplass i Malvik, som familien ryddet i 1840-årene. Familien kalte seg opprinnelig Høibyplass.